AlexejDobrolubov/national_council_slovak_2010 huggingface dataset:
32. schôdza NR SR - 9.deň - A. dopoludnia
Dátum: 2021-07-01
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

91. Miro, ja ťa trošku doplním, možno si to nestihol, možno si len chcel byť taký trošku korektnejší, ale treba na rovinu úplne povedať, že tá hrana tých sprostredkovateľov, tam nejde o nič iné, ako o to, že Matovičko a OĽANO si zase chcú posilniť cez vybraných jedincov svoje postavenie v osadách našich tiež občanov. Lebo vieme veľmi dobre, že ten poplatok za to sprostredkovanie sa teraz zvrhne do organizovanej úžery, kde jednoducho sa rozbehne osadnícka pyramídová hra na základe financovania zo štátneho rozpočtu. Toto bude výsledok tej vašej geniálnej, geniálnej úpravy, ktorú teraz navrhujete, a ktorú nikto príčetný a normálny schváliť nemôže. No, ale bez ohľadu na to, čo si teda myslíme o tomto celom, tak využijem opäť priestor vo faktickej poznámke na to, aby som upozornil na to bé, ktoré tu vládni predstavitelia, poslanci celý deň a dlhodobo zamlčiavajú a nerozprávajú, a síce že s lotériou k očkovaniu občania získajú aj neplodnosť, vysoký krvný tlak, krvné zrazeniny, poruchy nervovej sústavy a zvýšené riziko rakoviny. Takže, milí občania, je to na vás, či sa rozhodnete pre 60 euro alebo preto, že za dva roky na rakovinu z vás bude iba zombi.
32. schôdza NR SR - 9.deň - A. dopoludnia
Dátum: 2021-07-01
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

54. Maťo Beluský, ty si to tak kultivovane vysvetlil, s kľudom, bez emócií, bez nejakého politického zafarbenia, že aké nešťastné je spájať takéto likvidačné techniky proti národu s pomocou cestovných kanceláriám. Len ja sa bojím, že tvoj kultivovaný a kľudný prejav, to je ako keby si hodil do Oravskej priehrady kamienok, asi taký vplyv to bude mať na tu sediaceho predsedu NSDAP ministra financií Matoviča. Bol to tento človek, ktorý povedal, že chce prekonať NSDAP a vidíte, občania, už sa to tu ďalším krokom blíži. Ponúkajú vám injekcie do vášho tela, o ktorých sami lekári dnes ešte nič nevedia, za to, že vám dajú 60 eur. Len o tých 60 eur ste iní, ako boli väzni v koncentračných táboroch, lebo oni nedostali ani tých 60 eur. A preto nestojí lepšie alebo nie je lepšie využitý čas v každej jednej faktickej na túto tému, ako vám pripomenúť, čo vám vláda za tých 60, 90 alebo 30 eur ponúka. Vysoký krvný tlak, krvné zrazeniny, poruchy nervovej sústavy, zápal srdcového svalu a zvýšené riziko rakoviny. Toto vám vaša vláda, ktorá sa o vás stará, ponúka v jednom jedinom balíku spoločne a nerozdielne za 30, 60 alebo 90 eur a je len na vás, či si to naozaj nenecháte, alebo necháte do seba vpichnúť.
94. schôdza NR SR - 7.deň - A. dopoludnia
Dátum: 2023-06-22
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

102. Ďakujem. Sledujem alebo snažím sa sledovať túto diskusiu už nejaký čas, musím povedať, že som tak trošku znechutený ale vôbec z celého diania, keď vidím ako niektorí ústavní činitelia sa začínajú alebo sa chovajú voči ženám a toto tu nie je ani výnimkou. Myslím si, že to, táto diskusia je postavená vyslovene na takej osobnej antipatii alebo až vyburcovanej nenávisti v OĽANO voči Jane Bittó Cigánikovej. Je úplne jedno, ako sa to budeš snažiť vysvetľovať, jednoducho ti budú hovoriť, že profit je fuj. Profit je fuj. Ale potom keď sa začneme zamýšľať nad tým, že ten profit, ktorý urobil Igor Matovič s jeho trnavským obežníkom, tak ten je asi tiež fuj, ktorý potom investoval do Arcy Capital, ktorý, ktorý, ktorá je tiež asi fuj, že? A potom stiahol tie peniaze, keď išla Arca Capital skrachovať. A tu sú iné veci, ktoré ešte pôjdu von, čo všetko sa v tom OĽANO deje. Tu budú, tu budú ešte celkom zaujímavé informácie (reakcia z pléna). Ja, ja len sa zamýšľam nad tým, že títo ľudia ani nie sú schopní samostatne myslieť, vieš, oni tak vykuknú občas z tých dvoch poliek a pozrú sa na svet, ale Igor im hneď povie, ako to majú vyslovovať, ako majú čo hovoriť. A je to ten človek, ktorý skrachoval ako premiér, ktorý skrachoval ako minister financií, ktorý má pravidelné stavy, že ho musia dávať dokopy, pretože sa schúli do klbka a nevládze vstať z postele. Potom sa tam niektorí kolegovia chodia doklopkávať. Takže toto je tá situácia a s takýmito ľuďmi tu vedieť dišpút, tak ti držím palce, osobne si myslím, že to moc nemá význam, ale s nimi to je ťažko, jednoducho falošní kresťania. Čau.
94. schôdza NR SR - 1.deň - B. popoludní
Dátum: 2023-06-13
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

143. Ďakujem. V prvom rade chcem povedať, že oceňujem, že ste sa ako vláda zhostili tejto historickej úlohy prvej takej tzv. tej úradníckej vlády, ktorá pre vás, toto obdobie pre vás nebude jednoduché, lebo naozaj snažiť sa vládnuť v situácii, ktorá je takto vyhranená, v spoločnosti, ktorá je totálne polarizovaná, budete mať určite kladené prekážky zo strany rôznych politických subjektov, ktoré sme tu aj dnes počuli vystupovať, počuli sme rôzne bludy typu Soros, mimovládne organizácie, migy 29, abonentná zmluva a tak ďalej a tak ďalej. Zároveň ma mrzí, že sme vlastne jediní, ktorí sme sa takto konštruktívne postavili k programovému vyhláseniu vlády a že aj takto konštruktívne sa snažíme viesť túto diskusiu na rozdiel od rôznych kolegov. Ja by som vám chcel, samozrejme, popriať, aby sa, veľa úspechov. Sú tam veci, ktoré tam máte v tom programovom vyhlásení vlády, či už sú to krátkodobé, alebo strednodobé ciele, ktoré ste si stanovili, a oceňujem aj to, že tie strednodobé ciele už sú pre vás vlastne niečo ako výhľadovo, čo niečo pripravujete pre tú nasledujúcu vládu, ktorá keď príde, by sa ich mohla zhostiť, aby mohla aspoň v niečom pokračovať. Tak pevne verím, že aspoň časť z toho sa ujme. Tak vám držím palce a ďakujem vám veľmi pekne.
90. schôdza NR SR - 13.deň - A. dopoludnia
Dátum: 2023-05-23
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

62. Ďakujem. To, čo teda ja sa chcem najprv poďakovať kolegovi Lehotskému, pretože takisto načrtol a otvoril niektoré nedostatky tohto zákona a čo mňa tak zaráža, že sa tu v podstate bavíme o reprodukčných právach žien. Tieto reprodukčné práva žien na základe rešpektu k priznaniu, že dokážu samostatne myslieť a majú právo osobného rozhodovania za veci týkajúce sa ich života, patria medzi najmladšie výdobyt... výdobytky ľudského práva. Predsa tu kohosi asi v tých najtemnejších hĺbkach psychiky stále náramne hnevá. Je ten zákon taký hybridný, pretože síce hovorí o nejakej pomoci ženám, ale vo svojej podstate je to o obmedzovaní interrupcií, a teda rozhodovaní žien a ich práv. Ono keby ste naozaj chceli pomáhať ženám, tak poviem tak, že tento zákon, ktorý predkladáte, má len tri články, a to tie prvé tri. Tie ostatné už sú o obmedzovaná práv žien, a teda o zákaze interrupcie alebo ich komplikovaniu a takisto sú tam veci, nad ktorými sa človek musí zamýšľať, lebo už teda tu navrhujete napríklad aj v čl. 4 to, že tu bude umelé ukončenie aj teda interrupcia aj zákaz používania interrupcie, a teda to bude terminácia. A to potom smrť nazveme prechod do kráľovského kráľovstva nebeského? Ďakujem.
90. schôdza NR SR - 13.deň - A. dopoludnia
Dátum: 2023-05-23
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

33. Ďakujem veľmi pekne. Presne tak. Čo mňa zaráža na tejto diskusii, je, že tu je stále nejaké také to nutkavé, nutkavé cítenie alebo tlak ovládať sexualitu alebo sexuálne pudy. Už len z toho dôvodu, že v podstate sa snažíme zasahovať do práv žien jedného z tých najväčších alebo tých posledných výdobytkov ľudských práv. Čo sa týka poskytovania interrupčnej starostlivosti, tak sme, kolegyne, kolegovia, na 43. priečke. Ženy musia prekonávať prekážky ako, ako v nejakej videohre na ceste za svätým grálom. No je to námaha podstatne menej zábavná, keďže tu máme veľké vzdialenosti, vysokú cenu, odmietanie legalizácie interrupčnej tabletky, ktorá je inde osvedčená už dvadsať rokov a celkom v cieli je správanie rodiny a lekárov neraz horšie, ako keby boli dobytok a k tomuto chceme vytvoriť nejaké ďalšie inštitúcie, ktoré celý tento proces interrupcie na Slovensku majú sprevádzať a majú ho kontrolovať. Vytvárame v podstate zákon, ktorý vo svojom závere, vo svojom efekte bude mať to, že ženy sa mu budú snažiť vyhýbať a buď sa ho budú snažiť obchádzať na Slovensku, alebo budú sa snažiť chodiť robiť interrupcie do zahraničia.
90. schôdza NR SR - 13.deň - A. dopoludnia
Dátum: 2023-05-23
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

21. Ďakujem, je mi veľkou cťou a radosťou, že sa môžem pripojiť do tejto diskusie, ktorá určite nebude trvať kratšie ako 24 hodín. Myslím si, že to dáva aj zmysel toho, že sme predlžili túto schôdzu a budeme tu mať takéto diskusie veľmi intenzívne. Ja by som rád okomentoval teda aj môjho kolegu Peťa Cmoreja, ktorý tu vystúpil v rozprave ako prvý z rečníkov, ktorý sa kriticky vyjadril k tomuto návrhu zákona, ktorý tu už máme v tomto parlamente, ja neviem, dvadsiatykrát? Dvadsiaty druhýkrát? Neviem koľkatýkrát. Dvadsiaty tretíkrát. (Reakcia z pléna.) Nie, bolo ich viac, Čepčekov bolo niekoľko, takže v podstate je to jedno, bolo ich ikskrát, ale otázka je, aká je spoločenská požiadavka na takýto zákon. Aká, kde je ten, ten spoločenský záujem, kde sú tí ľudia, kde, kde je to, to spoločenstvo, ktoré by sme tu mali reprezentovať, ktoré si toto vyžaduje. Bol robený prieskum verejnej mienky v roku 2021, kedy z neho vzišlo, že 7,9 % obyvateľov má záujem o zmene interrupčného zákona, 7,9 %, prosím vás pekne. A toto tu máme už ikstýkrát v parlamente, čiže a jednou z týchto výsad, ak tento návrh prejde, je nejaká byrokracia, je, že ženy budú chodiť s papiermi a vysvetľovať kade-komu, úradníkom, že čo robia a prečo to robia a prečo sa pre to rozhodli a čo ich k tomu viedlo a doneste mi taký papier a onaký papier a takú kontrolu od lekára a toto je normálne že inkvizítorský... (Prerušenie vystúpenia časomerom.)
90. schôdza NR SR - 9.deň - B. popoludní
Dátum: 2023-05-16
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

114. Ďakujem. Ja len dodám jednu takú informáciu z Nemecka. Tým, že teda odstavili tie atómové elektrárne a kompenzujú tú výrobu elektrickej energie cez uhoľné elektrárne, tak Nemci sa rozhodli masívne investovať do alternatívnej alebo zelenej energie. A tým, že to teda vypli, tak pred, pred, tak skôr pred tým termínom, kedy majú dostatok tej alternatívnej energie, tak to vyzerá tak, že sa tej uhoľnej energie nebudú môcť dlho zbaviť, pretože výpočty v Nemecku hovoria, že do roku 2030 budú schopní vygenerovať a vykompenzovať 70 % elektrickej energie, ktorú produkuje, produkujú uhoľné elektrárne v Nemecku, čiže ani nie 100 %, ale 70 %. A teraz si predstavme, že tá náročnosť a požiadavky na zvyšovanie produkcie energie ako takej sa budú zvyšovať, to znamená, že Nemci sami nevedia, či budú do roku 2035 vôbec schopní vypnúť tieto uhoľné elektrárne. Takže si vypli atómové elektrárne a budú produkovať naďalej energiu z uhoľných elektrárni možno ešte ďalej, oveľa ďalej ako po roku 2035, čo vychádza natoľko, že vlastne tie elektrické autá budú jazdiť na uhlie. A zároveň si uvedomme, na Slovensku akú infraštruktúru máme, my nemáme ešte ani cestu do Košíc. Ako chceme, prosím vás pekne, vybudovať infraštruktúru, aby sme tu mali takú infraštruktúru, ktorá bude dostačujúca pre komplexnú, pre komplexné zabezpečenie jazdou elektrickými autami na celom Slovensku. Zoberme si, ako dlho to bude trvať, koľko sú tie projekty naplánované, máme vôbec nejaké, ako dlho bude ich realizovateľnosť trvať a podobne. Ďakujem.
90. schôdza NR SR - 1.deň - B. popoludní
Dátum: 2023-05-02
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

73. Anka, ďakujem za podporu a ďakujem za podporu teda aj poslaneckému klubu SaS-ky, ako aj ďalším, ktorí sa vyjadrili. Čo sa týka tých, tej tvojej rozpravy, tak si mi pripomenula presne jeden moment, ktorý som zabudol alebo opomenul v mojom vystúpení, a to je to, že stalo sa asi raz, keď sme neboli uznášaniaschopní na výbore a vždy keď boli nejaké také horúcejšie chvíľky, tak sme si vždy povedali, že ale my to budeme zvládať kultivovane a nebudeme tu na seba kričať a nebudeme si nadávať a podobne. Áno, stalo sa, že občas niekto zdvihol, zvýšil hlas, že občas sme si niečo povedali, ale každopádne vždy to bolo kultivované. A na tomto sme stavali aj tento výbor. Takže teraz tvrdiť niečo, a ja by som rád chcel počul tú definíciu, že politicky akože zneužíval. Ako sa dá politicky zneužívať? To nech, nech, neviete vysvetliť jednoducho. Že ak ja som teda otváral témy, ktoré sa týkali vašich káuz, tak to je proste realita, to nie je politické zneužívanie, či to je únos Vietnamca, či to je Kurilovská, či to boli iné témy, ktoré tu máme, ja tu mám celý ten zoznam, tak to nie je politické zneužívanie, to je jednoducho fakt a ten branno-bezpečnostný výbor sa tým má zaoberať, pretože to je jeho úloha. To, že v minulosti tento branno-bezpečnostný výbor sa nezaoberal ničím, jednoducho bol tichúčko, tak na to ste boli zvyknutí a ja viem, že zvyká, ťažko sa zvyká na novú realitu, ale taká realita je. Ďakujem.
90. schôdza NR SR - 1.deň - B. popoludní
Dátum: 2023-05-02
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

65. Áno, ďakujem veľmi pekne. Ďakujem, Janka, áno, súhlasím, je to veľké ocenenie, že takýmto spôsobom vadím SMER-u a ako dôvod si uvedú, že som bol vraj majiteľom tohto výboru. V poriadku, ako berme to tak, že jednoducho majú obavy z toho, že čo ešte všetko by sa na tomto výbore mohlo do tých volieb udiať, tak to radšej useknú, pretože stále sú tu kauzy, ktoré vychádzajú von a ktoré sa, samozrejme, týkajú aj SMER-u. Čo sa týka toho, že odvolávanie, je mi úplne jasné, ako berem to ako aj ako legitímne, svojim spôsobom ste opozícia, že ste sa rozhodli dať takýto návrh. Ja, samozrejme, môžem ten váš návrh okomentovať ako ja uznám za vhodné. A to, že vám to vadí, je váš problém, nie môj. No a, samozrejme, uvidíme aj jako prebehne hlasovanie, pretože podľa môjho názoru tí, čo budú hlasovať spoločne so SMER-om o tom, za tento bod, alebo za toto odvolanie, už v podstate podľa môjho názoru si už nacvičujú určitú spoluprácu do budúcnosti alebo nejakú koaličnú spoluprácu po týchto predčasných voľbách. Takže bude veľmi fajn vidieť, koľko hlasov za moje odvolanie príde. A ja už mám informácie, ktorí, ktoré strany by sa na tom mali podieľať, alebo niektorí ľudia aj z bývalej koalície. Myslím si, že to naznačuje strašne veľa. To je z mojej strany. Ďakujem.
88. schôdza NR SR - 12.deň - A. dopoludnia
Dátum: 2023-03-31
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

60. Ďakujem veľmi pekne. Bola tu aj diskusia o tom, že v médiách novinári píšu tendenčne, že sa proste vyjadrujú k témam, ktoré oni vnímajú tak alebo onak, ale toto patrí takisto aj k slobode slova, aj k slobode vyjadrenia názoru. My predsa nemôžeme očakávať, že napríklad v nejakom katolíckom obežníku budú šíriť lásku voči LGBTIQ komunite, aj keď by ju mali, pretože aj v Biblii sa hovorí, že láska k blížnemu a Boh miluje všetkých a človek by očakával, že tam napíšu, že áno, láska k blížnemu, milujeme všetkých, teda milujeme naše deti a milujeme teda aj tých, ktorí sú z takýchto komunít, jednoducho nerobíme rozdiel. Ale nenájdeme to tam. Jednoducho sa zameriavajú na tú svoju oblasť a píšu o tom, čo je im blízke takisto, ako píšu v iných nejakých médiách. Jedny sú viac konzervatívne, druhé viac liberálne, a o tom je aj tá sloboda médií a aj možnosť robiť si názor. Čo je ale dôležité, je, aby tá rôznorodosť, názorová, bola zachovaná a, samozrejme, aby bola zachovaná aj určitá, určitá etika. Ale osobne si myslím, že to nie sú médiá, ktoré tu šíria nejakú nenávisť alebo nejaké, nejaké negatívne vibrácie. Väčšinou sú to tie médiá, ktoré reagujú práve na to, čo sa deje na našej politickej scéne a, bohužiaľ, častokrát sú to práve politici, ktorí tieto šíria a oni ich komentujú. A toto je tá tragédia, ktorá tu je, ale oni si zaslúžia ochranu... (Prerušenie vystúpenia časomerom.)
88. schôdza NR SR - 12.deň - A. dopoludnia
Dátum: 2023-03-31
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

50. Áno, ďakujem veľmi pekne. Pán kolega Baránik, nedalo mi to, musel som zareagovať na tú vašu pripomienku, a teda že ste urazil moje ponožky, ja som z toho zostal zhrozený. (Smiech.) Aj keď skôr, neskôr, najprv by som chcel zareagovať na ostatné, čo ste hovorili, a to je, že stáva situácia na Slovensku a hranie sa s tým, čo je pravda, čo nie je pravda, kto má nárok na pravdu, kto nemá nárok na pravdu. Dokonca sme tu počuli aj v sále, že sú rôzne pravdy. Ono o tom je aj Biblia, môže byť klamstvo, lebo sú aj iné názory, a ja si myslím, že pravda je len jedna, je len jedna. Samozrejme, potom je na tých jednotlivých subjektoch, ako si ju interpretujú. Našťastie Slovensko patrí medzi krajiny, ktorá má jednu z najslobodnejších žurnalistík ako takých a to, čo sa u nás deje, samozrejme, sa reflektuje aj v médiách. Ale to nie je tak, že tie médiá o nás škaredo píšu a my sme nevinní. Oni skôr reflektujú tu to, čo sa deje tu. Ako sa my správame a oni to potom opisujú. Nám sa to nepáči, ale nám sa v podstate nepáči ten, to zrkadlo, ten obraz, ktorý vidíme. A len vtedy si to uvedomujeme, a to nás tak škrie, a potom si tu niekto hovorí, že nás dehumanizujú alebo niečo podobné. Ja nehovorím, že všetko čo novinár napíše, je pravda, aj mne sa tam veľa vecí nepáči a takisto viem, že koľkokrát, že aj fakty môžu byť iné, ale to nie je dôležité v tom duchu, že by sme mali mať si vyhradzovať právo na novinárov... (Prerušenie vystúpenia časomerom.)
88. schôdza NR SR - 8.deň - A. dopoludnia
Dátum: 2023-03-24
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

28. Ďakujem veľmi pekne a hlavne vám, dámy, ďakujem veľmi pekne za vašu iniciatívu, pretože je dôležité a potrebné sa tejto téme venovať a ako sme si mohli všimnúť, máme aj takých, ktorých zadok je strčený v Kremli tak hlboko, že nevidia realitu a budú rozprávať tak tu rôzne veci. Preto je potrebné o týchto veciach otvorene rozprávať, baviť sa, pretože je to niečo otrasné, pretože toto je niečo, čo kedysi robil Hitler alebo Stalin, to boli tie presuny národov, odvlečenie, germanizácia, že áno, a podobné veci, ktoré teraz zažívame vo fašistickom Rusku. A, samozrejme, fašisti budú odmietať, že to je fašizmus, ale takéto podobné veci vidíme napríklad aj v Afrike, hej? Čiže toto vidíme vyslovene v tých občianskych vojnách v Afrike, úplný, úplný proste odpad, ktorý sa dokáže takto diať. Je to, samozrejme, totálne porušenie humanitárneho práva. A toto bol aj jeden z hlavných podkladov pre to, aby bol Putin vydaný, aby na Putina bol vydaný zatykač v Haagu. Len, prosím, neberte to, že to je zatykač len na neho. To je aj symbolické, pretože ten zatykač je na celé vedenie ruské a teda kremeľské. To znamená, že do konca života budú, budú prenasledovaní a bude na nich vydaný zatykač medzinárodným súdom v Haagu. Jedným z týchto pozitív tohto uznesenia je, že sa aj my pridávame k civilizovanému svetu a je dobré, že takýto signál pôjde do sveta na rozdiel od pár takých, ktorých na Slovensku máme, ale takí sa nájdu všade. Odpad je všade. Ďakujem.
88. schôdza NR SR - 7.deň - A. dopoludnia
Dátum: 2023-03-23
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

121. Ďakujem veľmi pekne, a teda ďakujem všetkým kolegom, ktorí mali svoje pripomienky a poznámky k môjmu prejavu tu v pléne. Je zaujímavé sledovať niektorých kolegov, ktorí tvrdili, že citujú z toho, čo som ja hovoril, ale necitovali to, čo som ja hovoril, ale v podstate hovorili to, čo si pod tým predstavujú, že čo som hovoril. A to je taký zaujímavý fenomén, kde presne narážame na to, resp. vidíme to, ako tí ľudia proste narážajú na vlastné bariéry vo vlastnom myslení, že jednoducho oni stále majú ten istý film pred sebou, tú istú predstavu, to isté ako to naozaj z ich pohľadu je a nepočúvajú, čo im človek hovorí. Viete, kolegyne, kolegovia, keď hovoríte o tom, že ste kresťania, klamať sa nemá. A nielenže klamať aj verejnosť a zámerne, pretože sa vám niečo nepáči, ale aj klamať samých seba. Čo sa týka konzervativizmu, to tiež sa tu niektorí kolegovia stavajú do tej úlohy alebo roly, že oni sú tí prví konzervatívci. No nie, nie, to si môžete len vy o sebe myslieť. Ja si o sebe myslím, že konzervativizmus je veľmi dôležitý a potrebný, pretože konzervativizmus v kontexte určitého súperenia s liberalizmom je to hybnou silou spoločnosti. A je potrebný, ale nemôže byť ultrakonzervatívny, ktorý je spiatočnícky. Čo sa týka toho rozkladu spoločnosti, pán Kuffa, vy ste bol všade asi a všetko vidiel. Ja som žil v Belgicku, mám v Holandsku rodinu, takže asi viem, ako to tam vyzerá. Ale to už je asi zbytočné. Naozaj jediné to, čo chce, aj kolegyňa Vaňová to spomenula, je rešpektovanie ľudských práv, a to je obyčajný cit, obyčajná láska, obyčajný cit. Stačí, keď ho v sebe nájdete. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

228. Ďakujem, kolegovia, za vaše reakcie. Úprimne, pán kolega Svrček, ja oceňujem váš návrh. Rozumiem aj jeho zámeru. Ja som to aj na začiatku povedal. Problém je naozaj v tom, že by bolo najlepšie, keby to prišlo z ministerstva vnútra a bol by to vládny návrh, kde si minister vnútra konečne urobí akýsi poriadok aj v príplatkoch, vo financiách a vôbec v systéme, ako chce pristupovať k Policajnému zboru. Boli tu veľké reči na začiatku, ako je polícia dôležitá, ako sa o ňu opierať, ako bojovať proti korupcii a všetko, celé toto, ale to, aby sme sa nejakým spôsobom polícii odvďačili, tak to neprišlo. Ono si to, samozrejme, vyžaduje aj systematizáciu miezd policajtov ako takých a mali sme tu aj už očakávanú reformu Policajného zboru. Nič z toho sa nedokázalo za tri roky zrealizovať, čo je naozaj smutné. Dokonca si spomínam, bol to, tuším, október 2021, čiže tuším rok a pol dozadu a už pomaly, ja neviem, no áno, rok a pol dozadu, keď som čítal prvý návrh na ministerstve vnútra, prvý návrh sedemdesiat trojky. Lebo aj toto je sedemdesiat trojka, aj pán Kyselica má sedemdesiat trojku a máme tu v kope viacero týchto noviel sedemdesiat trojky. A povedzme si to na rovinu. To je z môjho pohľadu, aspoň, zlyhanie ministra vnútra, ktorý si nevie presadiť sedemdesiat trojku, novelu zákona o Policajnom zbore tak, aby tú políciu posunul dopredu. A, samozrejme, by sa to potom mohlo týkať aj ZVJS a iných týchto bezpečnostných zložiek. Čiže môžme sa o tom, samozrejme, porozprávať. Len toto sú veci, ktoré aj kolega Kyselica povedal, že asi to nevyrieši komplexne túto situáciu a práve to, že minister nedokázal vyriešiť situáciu v policajnom zbore, čo sa týka finančných otázok, a teraz mu dávať ďalšiu právomoc fakultatívne zvyšovať, je, myslím si, že môže byť aj na škodu veci. Ďakujem veľmi pekne.